U Teheranu mirno, vlasti potvrđuju da je stotine ljudi uhapšeno
U iranskoj prestonici danas je mirno i nema izveštaja o masovnim demonstracijama i uličnom nasilju, koji su potresali grad posle sporni
Pristalice poraženog kandidata  pozivaju građane da, u znak protesta i prikazivanja solidarnosti, već kasno popodne upale svetla na svojim automobilima. Iranski državni radio izvestio je danas da je najmanje 457 ljudi uhapšeno u subotu - dan obeležen sukobima demonstranata sa snagama bezbednosti, u kojima je poginulo najmanje desetoro ljudi. Šef policije u Teheranu izjavio je da su uhapšeni podstrekivali na građanske nemire. Iranska Revolucionarna garda objavila je danas na svom internet sajtu upozorenje demonstrantima da će se njene snage na "revolucionaran" način suprotstaviti onima koji krše zakon. Vlasti su zabranile sve ulične proteste. Zvaničan broj poginulih u postizbornom nasilju je 17, ali prema drugim izveštajima broj žrtava je znatno veći. Ni jedan od tih izveštaja nije potvrđen. U međuvremenu, iranski mediji prenose saopštenje iranskog Saveta čuvara islamske revolucije da su izborne nepravilnosti otkrivene u nekoliko desetina gradova. Televizijska stanica Pres TV kaže da je predstavnik pomenutog saveta to izjavio juče, na drugom kanalu državne televizije. Predstavnik je rekao da je ukupan broj glasačkih listića u 50 gradova veći od broja registrovanih glasača i da bi to moglo da dovede u sumnju više od tri miliona glasova. Isti predstavnik je dodao da savet još nije zaključio da li je to uticalo na ukupan rezultat izbora. On je takođe demantovao tvrdnje poraženih kandidata da je takvih nepravilnosti bilo u više od 80 gradova.